Zeci de mii de oameni au ieşit din nou pe străzile din Minsk. Cel puțin 100 de persoane au fost reținute.
100 de mii de oameni au protestat ieri pe străzile din Minsk, cerându-i lui Lukashenko să plece. Manifestanții au fost înconjurați de trupele speciale, cu tunuri cu apă și blindate. Cel puțin 100 de oameni au fost arestați, doar la Minsk.
E departe să se liniștească apele în Belarus. Aseară, o sută de mii de oameni au inundat străzile din Minsk și i-au cerut să plece lui Alexander Lukashenko. Au mers în coloană până la Palatul Independenței, sediul actualului regim.Tot ce au putut să facă însă manifestanții a fost să strige. Reședința prezidențială era înconjurată de un cordon de securitate format din trupe speciale, tunuri cu apă și blindate. Protestatarii, precum Marina, nu vor să se dea bătuți pânâ când nu scapă de Lukashenko.Marina, protestatar: "Sunt aici să-mi exprim poziția civică împotriva lui Lukașenko, din cauza alegerilor fraudate și din cauza modului în care tratează cetățenii.“Cel puțin 100 de oameni au fost arestați, doar la Minsk. Dar și în celelalte mari orașe din Belarus au fost proteste. Ieri s-au împlinit fix patru săptămâni de la alegerile prezidențiale. Lukashenko susține că a câștigat cu 80 la sută, dar opoziția insistă că a fost o fraudă grosolană.